Sicherlich isch s Drummel-Spiil nit stoo bliibe, im Gegedail. D Drummelkunscht wird hüt bis zer Perfeggzion wytertriibe und zeichnet sich durch ei Stilrichtig uff höggschtem Niveau uss. Agfange het die Neu-Uusrichtig Ändi 70er-Joore, wo völlig neui, rhythmischi Kreatione erfunde worde sin. Am Aafang het me no wyteri Perkussions-Inschtrumänt mit yybezoge (Kongas,  Bongos, Pauken und Tenordrummle). So isch dr Bann bim Publikum broche worde. Syt em Joor 2000 macht me au Ufftritt mit dären Art Kompositione. Mit däre neue Stilrichtig, wo vor allem rhythmisch hochi Aarsprüch stellt, isch dr Kreativität freie Lauf glo worde. Die einzelne Grundfigure wärde nümme wie friehner uss verschiidene Kompositione zämmegsetzt, sonder zeichne sich dur eigeständigi Schlag- und Striichfolgen uss. Wär in de letschte Joore s Drummle nit mitverfolgt het, könnt die neui Richtig bereits  verpasst ha, was wiederum s Ussmaas vom gegewärtige Wandel uffzeige dürft.    Quelle: STV (Hrsg., Tambouren und Pfeiter in der Schweiz, Rotten-Verlag, Brig 1990